‘સુની, ઘણીવાર બંનેએ સાથે મળીને દુઃખ વેઠ્યાં છે. આપણો પ્રથમ પુત્ર આઠ મહિનામાં જ મરી ગયો. ટાઈફોઈડમાં જ્યારે હું મરણપથારીએ હતો ત્યારે પિતાજી ગુજરી ગયા. છેવટમાં જોયું તો ભાઈએ નકલી વસિયત બનાવીને બધી સંપત્તિ હાથ કરી લીધી. આજ નોકરી જ મારો એક માત્ર આશરો છે. તારી માનો સ્નેહ મારા જીવનનો ધ્રુવતારો. તે પણ પૂજાની રજાઓમાં ઘેર જતી વખતે માર્ગમાં નૌકા ડૂબવાથી તે પતિની સાથે મેઘના નદીમાં સમાઈ ગઈ. તેમનું બધું જ કરજ મારા ઉપર આવી પડ્યું. કદાચ આ બધી વિપત્તિઓ મારા જ દુષ્ટગ્રહના કારણે ન બની હોય. પહેલાંથી જો તું જાણતી હોય તો મારી સાથે લગ્ન ન કરતી.’